

Suinteresuotiems pirkimo dalyviams 2023-08-09

*(Siunčiama CVP IS susirašinėjimo priemonėmis)*

DĖL PAAIŠKINIMO Į GAUTUS PAKLAUSIMUS

AB Vilniaus šilumos tinklai (toliau – Pirkėjas) vykdo *Šilumos tiekimo tinklų statybos darbus. Šilumos tiekimo tinklų iki daugiabučių gyvenamųjų namų Vištyčio g. 1, J. Bretkūno g. 22 statybos darbų pirkimą* ,**supaprastintą konkretų pirkimą** dinaminės pirkimų sistemos pagrindu (toliau – Pirkimas) (pirkimo CVP IS Nr. 682707).

Pirkėjas 2023-08-05 ir 2023-08-07 Centrinės viešųjų pirkimų informacinės sistemos (toliau – CVP IS) priemonėmis gavo tiekėjų klausimus dėl Pirkimo sąlygų paaiškinimo. Perkantysis subjektas, vadovaudamasis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – PĮ) ir Pirkimo sąlygų nuostatomis pateikia atsakymus į gautus klausimus:

|  |  |  |
| --- | --- | --- |
| Eil.Nr. | Tiekėjo klausimai: | Perkančiojo subjekto paaiškinimas |
| 1. | 1. <...> siūlome atsižvelgti ir pakeisti Rangos sutarties SD sąlygas:   Rangos sutarties SD numatyta:  „8.1.Rangovas turi pateikti Užsakovui tokį Sutarties įvykdymo užtikrinimą:  8.1.1. forma – **besąlyginė**, neatšaukiama, pirmo pareikalavimo banko garantija / draudimo bendrovės išduotas laidavimo draudimas;“  Siūlome keisti išbraukiant „besąlyginė“ ir punktą suformuluoti taip: 8.1.1. forma – neatšaukiama, pirmo pareikalavimo banko garantija / draudimo bendrovės išduotas laidavimo draudimas;  Rangos sutarties SD numatyta:  8.2. Rangovas turi pateikti Užsakovui tokį Rangovo garantinių įsipareigojimų įvykdymo užtikrinimą:  8.2.1. forma – **besąlyginė**, neatšaukiama, pirmo pareikalavimo banko garantija / draudimo bendrovės išduotas laidavimo draudimas;  Siūlome keisti išbraukiant „besąlyginė“ ir punktą suformuluoti taip: 8.2.1. forma – neatšaukiama, pirmo pareikalavimo banko garantija / draudimo bendrovės išduotas laidavimo draudimas.\* | Atsižvelgiant į Rangovo klausimą, Pirkėjas patikslina Rangos sutarties SD 8.1.1 p. ir 8.2.1. p. ištrinant žodį „besąlyginė“. |
| 2. | 1. Atsižvelgiant į tai, kad Perkančioji organizacija konkretaus pirkimo specialiosiose sąlygose yra numačiusi, kad :   „6.1. Tiekėjas kartu su pasiūlymu privalo pateikti Perkančiajam subjektui pasiūlymo galiojimo užtikrinimą (toliau – **Užtikrinimas**). Užtikrinimo dydis turi būti ne mažesnis kaip **6000,00** (šeši tūkstančiai) (pirmo pareikalavimo mokėjimo pavedimas ar pirmo pareikalavimo banko garantija / draudimo bendrovės laidavimas) eurų. 6.2. Kiti Užtikrinimui ir pasiūlymų galiojimui keliami reikalavimai pateikiami Bendrųjų sąlygų 6 skyriuje.  <...> todėl siūlome atsisakyti ir tokį reikalavimą panaikinti. \* | Atsižvelgiant į Rangovo klausimą, Pirkėjas nesutinka atsisakyti Konkretaus Pirkimo specialiųjų sąlygų 6.1 punkto. Perkantysis subjektas atsižvelgdamas į šio konkretaus pirkimo objekto apimtį ir ypatybes laiko, kad numatyto dydžio pasiūlymo galiojimo užtikrinimas yra pagrįstas ir proporcingas. |
| 3. | 1. Statybvietės zonoje yra įrengti statybiniai kranai. Prašome Perkančiosios organizacijos patvirtinti, kad iki perkamų darbų pradžios kranai bus patraukti ir netrukdys Rangovo vykdomiems darbams.\* | Patvirtiname, tuo atveju jeigu kranai nebus patraukti – darbų atlikimo terminas bus pratęstas.  Vadovaujantis Rangos sutarties BD 15.13 p., Užsakovas gali bet kada sustabdyti Darbų ar bet kokios jų dalies vykdymą. Užsakovui sustabdžius visus Darbus, Sutartyje numatytas visų Darbų užbaigimo terminas yra automatiškai nukeliamas lygiaverčiam terminui. |
| 4. | 1. Prašome patvirtinti, kad dėl šiuo metu vykdomų žemės darbų objekte, iki Perkamų darbų pradžios žemės lygis bus atstatytas iki projektinių altitudžių.\* | Patvirtiname, tuo atveju jeigu žemės lygis nebus suformuotas iki projektinių altitudžių – darbų atlikimo terminas bus pratęstas.  Vadovaujantis Rangos sutarties BD 15.13 p., Užsakovas gali bet kada sustabdyti Darbų ar bet kokios jų dalies vykdymą. Užsakovui sustabdžius visus Darbus, Sutartyje numatytas visų Darbų užbaigimo terminas yra automatiškai nukeliamas lygiaverčiam terminui. |
| 5. | 1. Objekto apžiūros metu L. Zauerveino g. nebuvo rastas šulinys 1.6. Prašome išaiškinti, kad jeigu darbų metu paaiškėtų, kad šulinys yra panaikintas, nugriautas ar  pažeistas – ar reikia Rangovui pasiūlyme įsivertinti šulinio atstatymo kaštus?  Ar tai bus traktuojama kaip papildomi darbai ir bus sumokama papildomai?\* | Informuojame, kad Rangovas nebus atsakingas už šulinio atstatymą. Esant poreikiui, už šulinio atstatymą atsakingas bus Užsakovas. |
| 6. | 1. Prašome patvirtinti, kad darbų zonoje, Karaliaučiaus g. esantis vagonėlis (apsaugos) bus pašalintas iki perkamų darbų pradžios. Arba nurodyti tiksliai terminą kada jis bus pašalintas.\* | Patvirtiname, kad iki darbų pradžios arba pagal su Statytoju suderintą grafiką apsaugos vagonėlis bus pašalintas. |
| 7. | 1. Prašome patvirtinti, kad dėl statybvietėje kitų vykstančių darbų ir dirbančių Rangovų nebus trukdoma ir nereikės derintis Rangovui dėl šilumos tiekimo tinklų statybos darbų ir pirkimu numatyti darbai numatomi vykdyti sklandžiai.\* | Kadangi statybvietėje vykdomi ir kiti statybos darbai Rangovas privalės derinti savo darbų vykdymą su kitais statybvietėje vykdomais darbais. |
| 8. | 1. Dėl esančio vasaros laikotarpio, šventinės dienos ir atostogaujančių medžiagų tiekėjų įmonių darbuotojų - užklausimai vykdomi labai lėtai ir Tiekėjas dar nėra gavęs medžiagų kainų. Atsižvelgiant į tai, prašome Perkančiosios organizacijos Pasiūlymų pateikimų terminą nukelti į **2023-08-18.\*** | Perkantysis subjektas, vadovaudamasis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 49 str. 9 d., nukelia pasiūlymų pateikimo terminą **iki 2023 m. rugpjūčio 21 d. 10:00 val.** |

\*Tiekėjo tekstas neredaguotas

Atitinkamai Pirkimo Rangos sutarties SD išdėstoma nauja redakcija (pridedama).

Kitos pirkimo sąlygos lieka nepakitusios.

Bet kuris Pirkimo dokumentų sąlygų paaiškinimas / patikslinimas yra laikomas neatskiriama Pirkimo sąlygų dalimi, ir jo nuostatos turi viršenybę prieš ankstesnes Pirkimo sąlygose išdėstytas nuostatas.

PRIDEDAMA:

1. 3 priedas - Rangos sutarties SD\_aktuali redakcija;

Pagarbiai,

Perkantysis subjektas